Når medarbejdere bliver forældre, er den orlov - det fravær - de har ret (og til dels pligt) til at holde, opdelt i forskellige typer. Og typerne knytter sig til forskellige perioder i forhold til barnets fødsel. Der er også forskellige frister koblet til dem - altså hvornår forældrene senest skal give dig besked om deres forskellige orlovsfravær. Terminologien for de forskellige typer af orlov er hentet fra den lovgivning, der gælder indtil august 2022. Indtil videre er der nemlig ingen fast etableret gængs terminologi. Men selv om vi bruger den "gamle", forstyrrer det næppe den principielle forståelse. De 4 typer af orlov, der er i spil i forbindelse med barsel er: graviditetsorlov barselsorlov fædre-/medmororlov forældreorlov